CELEX: 32015D1784
Language: hu
Date: 2015-10-02 00:00:00
Title: A Bizottság (EU) 2015/1784 végrehajtási határozata (2015. október 2.) a 2003/467/EK határozat II. mellékletének az Egyesült Királyság részét képező Észak-Írország régiónak a szarvasmarha-állomány tekintetében hivatalosan brucellózismentesnek nyilvánítása tekintetében történő módosításáról (az értesítés a C(2015) 6630. számú dokumentummal történt) (EGT-vonatkozású szöveg)

6.10.2015   
            
            
               HU
            
            
               Az Európai Unió Hivatalos Lapja
            
            
               L 259/38
            
         A BIZOTTSÁG (EU) 2015/1784 VÉGREHAJTÁSI HATÁROZATA
   (2015. október 2.)
   a 2003/467/EK határozat II. mellékletének az Egyesült Királyság részét képező Észak-Írország régiónak a szarvasmarha-állomány tekintetében hivatalosan brucellózismentesnek nyilvánítása tekintetében történő módosításáról
   
      
         (az értesítés a C(2015) 6630. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. melléklete II.7. pontjára,
   mivel:
   
               (1)
            
            
               A 64/432/EGK irányelv szabályozza a szarvasmarhafélék Unión belüli kereskedelmét. Meghatározza azokat a feltételeket, amelyek teljesülése esetén egy tagállami régió a szarvasmarha-állományokat illetően hivatalosan burcellózismentesnek nyilvánítható.
            
         
               (2)
            
            
               A szarvasmarha-állományok vonatkozásában hivatalosan brucellózismentesnek nyilvánított tagállami régiókat a 2003/467/EK bizottsági határozat (2) II. mellékletének 2. fejezete sorolja fel. Az említett fejezetben az Egyesült Királyságra vonatkozó bejegyzésnél jelenleg Anglia, Skócia és Wales régiók, valamint a Man-sziget szerepel a felsorolásban.
            
         
               (3)
            
            
               Az Egyesült Királyság olyan dokumentációt nyújtott be a Bizottságnak, amely igazolja, hogy Észak-Írország régió teljesíti azokat a feltételeket, amelyeket a 64/432/EGK irányelv a szarvasmarha-állományok tekintetében a hivatalos brucellózismentesnek nyilvánítás kapcsán megállapít. Ennek megfelelően a szóban forgó régiót a szarvasmarha-állományok vonatkozásában hivatalosan brucellózismentesnek kell nyilvánítani.
            
         
               (4)
            
            
               A 2003/467/EK határozat II. mellékletének 2. fejezetében foglalt jegyzéket Észak-Írország felvétele érdekében módosítani kell.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2003/467/EK határozat II. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. október 2-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL 121., 1964.7.29., 1977/64. o.
   
   
      (2)  A Bizottság 2003. június 23-i 2003/467/EK határozata egyes tagállamok vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusa megállapításáról (HL L 156., 2003.6.25., 74. o.).
   
      MELLÉKLET
      A 2003/467/EK határozat II. mellékletének 2. fejezetében az Egyesült Királyságra vonatkozó bejegyzés helyébe a következő szöveg lép:
      „Az Egyesült Királyságban:
      
                  —
               
               
                  Nagy-Britannia: Anglia, Skócia, Wales,
               
            
                  —
               
               
                  Man-sziget,
               
            
                  —
               
               
                  Észak-Írország.”